पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र में कोरोना की दूसरी लहर उफान पर है। वायरस ने अब मासूमों को भी तेजी से अपनी चपेट में लेना शुरू कर दिया है। स्वास्थ्य विभाग के आंकड़े बताते हैं कि राज्य में एक से 10 साल के 1 लाख 47 हजार 420 बच्चे अब तक कोरोनावायरस के शिकार हो चुके हैं। बच्चों में संक्रमण के सबसे ज्यादा मामले मार्च और अप्रैल महीने में ही देखने को मिले हैं।
स्वास्थ्य विभाग के मुताबिक, राज्य में हर दिन औसतन 500 बच्चे कोरोना संक्रमित हो रहे हैं। राज्य में 11 से 20 साल के 3 लाख 33 हजार 926 बच्चे और युवा अब तक वायरस की चपेट में आ चुके हैं।
मुंबई में 1.5 से 2 गुना ज्यादा बच्चे संक्रमित हुए
मुंबई में बच्चों में संक्रमण के मामले तेजी से बढ़ रहे हैं। BMC के आंकड़ों में कहा गया है कि पिछले साल 0 से 10 साल की उम्र के 11,080 बच्चे कोरोना संक्रमित हुए और 17 की मौत हुई। नायर हॉस्पिटल की पीडियाट्रिक्स डिपार्टमेंट की हेड डॉ. सुषमा मलिक ने कहा कि पहली लहर की तुलना में अस्पताल में भर्ती होने वाले बच्चों की संख्या 1.5 से 2 गुना अधिक है। जिन बच्चों की मौत कोरोना से हुई, उनमें ज्यादातर निमोनिया के भी शिकार थे। BMC की तरफ से जारी बयान में कहा गया है कि इस साल बच्चे पिछले साल की तुलना में ज्यादा बाहर खेल रहे थे, इसलिए वे ज्यादा संक्रमित हुए।
मुंबई के बड़े हॉस्पिटल में बच्चों की मौत की स्थिति
बड़ों की गलती से बच्चों को कोरोना
स्टेट सर्विलांस विभाग के वरिष्ठ अधिकारी प्रदीप आवटे ने बताया कि लॉकडाउन में शिथिलता होने से लोग बाहर आने-जाने लगे। इस दौरान नियमों के उल्लंघन से वे कोरोना की चपेट में आ गए। इसके बाद वे जाने अनजाने में परिवार में कोरोना करियर साबित हो गए।
जल्द रिकवर हो जाते हैं बच्चे
स्वास्थ्य विभाग के एक वरिष्ठ अधिकारी के मुताबिक मार्च और अप्रैल में भले ही मामले बढ़े हैं, लेकिन बच्चों को ज्यादा परेशानी नहीं झेलनी पड़ी। KEM अस्पताल के बाल रोग विशेषज्ञ डॉ. मुकेश अग्रवाल ने बताया कि बच्चों की इम्युनिटी अच्छी होती है। बच्चों में सर्दी बुखार के सौम्य लक्षण मिलते हैं, 3 से 4 चार दिन में उनकी रिकवरी हो जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn